⁣Ochi day in Mykonos: Με τη μαθητική παρέλαση κορυφώθηκαν στην Μύκονο, οι εκδηλώσεις για το Έπος του 1940 [Video]

Wed, 29 Oct 2025 10:32:10 +0000

Οι εορταστικές εκδηλώσεις τιμής για τους ήρωες του Έπους ’40 κορυφώθηκαν με την παρέλαση των σχολείων της Χώρας, μετά τη πανηγυρική δοξολογία στο Μητροπολιτικό Ναό Ζωοδόχου Πηγής, την επιμνημόσυνη δέηση και την κατάθεση στεφάνων στο Μνημείο Ηρώων Πεσόντων.

Αντιπροσωπευτικά τμήματα μαθητών και μαθητριών των δημόσιων Νηπιαγωγείων, Δημοτικών, Γυμνασίου, Λυκείων και του ιδιωτικού εκπαιδευτηρίου «Σύγχρονη Παιδεία» και οι πρόσκοιποι με ιδιαίτερη συγκίνηση απότισαν φόρο τιμής στους ήρωες του 1940 και παρήλασαν περνώντας μπροστά από το μνημείο Πεσόντων Μυκονίων στην Ακτή Καμπάνη, όπου ο Δήμαρχος Χρήστος Βερώνης και οι επίσημοι δέχθηκαν τον χαιρετισμό των τμημάτων, αποσπώντας το θαυμασμό και το χειροκρότημα όλων μας...

Οι Μυκονιάτες κατέκλυσαν την Παραλία για να χειροκροτήσουν τα νιάτα του Νησιού που παρήλασαν με υψηλό φρόνιμα ευθύνης γεμίζοντας ελπίδες όλους.

Την παρέλαση παρακολούθησαν επίσης και εκπρόσωποι της πολιτικής, θρησκευτικής, στρατιωτικής και πολιτειακής ηγεσίας του τόπου.