28th of October - “The Ochi Day”: Πανηγυρική δοξολογία στον Μητροπολιτικό Ναό της Μεγάλης Παναγιάς, για την Εθνική Επέτειο της 28ης Οκτωβρίου [video]

Wed, 29 Oct 2025 08:13:02 +0000

⁣28th of October - “The Ochi Day”: Πανηγυρική δοξολογία στον Μητροπολιτικό Ναό της Μεγάλης Παναγιάς, για την Εθνική Επέτειο της 28ης Οκτωβρίου

Σε κλίμα άφατης κατάνυξης και συγκίνησης, τελέστηκε η επίσημη Δοξολογία στον Ιερό Μητροπολιτικό Ναό της Μεγάλης Παναγιάς, για την Εθνική Επέτειο του «ΟΧΙ» σηματοδοτώντας την έναρξη του επίσημου τελετουργικού στην Χώρα Μυκόνου.

Της πανηγυρικής δοξολογίας χοροστάτησαν ο ευλαβής ο Αρχιερατικός Επίτροπος Δήλου και Μυκόνου, Αιδεσιμολογιώτατος π. Πέτρος Μαραγκός, συγχοροστατούντων των υπολοίπων ευσεβών ιερέων του νησιού.

Παρέστησαν ο Δήμαρχος Μυκόνου, Μέλη του Δημοτικού Συμβουλίου, εκπρόσωποι της Περιφέρειας Ν. Αιγαίου καθώς και εκπρόσωποι των Ενόπλων Δυνάμεων, των Σωμάτων Ασφαλείας, του Λιμενικού, της Πυροσβεστικής φορέων και φυσικά μαθητές και άλλα μέλη της σχολικής κοινότητας, τιμώντας τη θυσία των Ελλήνων του 1940.

Μετά την ολοκλήρωση της δοξολογίας, πραγματοποιήθηκε η εκφώνηση του πανηγυρικού λόγου της ημέρας από την Πηνελόπη Σταμάτη Φιλόλογος του ΕΠΑΛ Μυκόνου. Η τελετή ολοκληρώθηκε τον Εθνικό Ύμνο από τους κληρικούς, τους σημαιοφόρους και το εκκλησίασμα.

Αμέσως μετά, οι επίσημοι μετέβησαν στο Μνημείο Πεσόντων Μυκονίων, όπου τελέσθηκε επιμνημόσυνη δέηση και ακολούθησε η κατάθεση στεφάνων προς τιμήν των πεσόντων και παρέλαση των μαθητικών τμημάτων, ολοκληρώνοντας το μέρος των τελετών μνήμης.